laion/Wikipedia-Exotic huggingface dataset:
הייקויכטיס

הייקויכטיס (שם מדעי: Haikouichthys) הוא סוג של יצור קדום שהיה מראשוני החולייתנים בעולם. הוא קשור לקבוצה הפרפליטית חסרי לסתות בה הצמדאים המודרניים. הוא חי בתקופה הקדומה קמבריון לפני 520–535 מיליון שנה. מאובני היצור התגלו באתר המאובנים בצ'נגג'יאנג, ליד העיר קונמינג שביונאן. יצור זה הגיע לאורך 2.5 ס"מ בלבד והיה בעל מפרש גבי שהקיף את זנבו והסתיים בקצה הבטן האחורית. הוא היה בעל גוף צר וראש קטן והיו לו לסתות קטנות וחסרות שיניים. היו לו 6–9 פתחי זימים ולא היו לו סנפירי גפיים. ההייקויכטיס מופיע בפרק הראשון של הסדרה "ללכת עם מפלצות", כאשר להקה שלו נצמדת לאנומלוקאריס גדול שהפסיד בתחרות ומוצצים את דמו. בהמשך הוא מתפתח לצפלספיס. מדיה וקבצים בנושא הייקויכטיס בוויקישיתוף הייקויכטיס, באתר האנציקלופדיה של החיים (באנגלית) הייקויכטיס, באתר GBIF (באנגלית)
ברונטוסקורפיו

ברונטוסקורפיו (שם מדעי: Brontoscorpio; משמעות השם: "עקרב הרעם") הוא סוג של עקרב נכחד שחי בתקופת הסילור והדבון וחי בימים. מאובניו התגלו במחוז ווסטרשייר באנגליה מגף רגל באורך 10 ס"מ. עקרב זה היה מהגדולים ביותר בעולם והגיע לאורך 90 ס"מ. הוא היה מכוסה שריון וכנראה שעקב משקלו היה מצוי מתחת למים, לפחות לאחר שהתנשל. הוא היה מותאם לנשימה מתחת למים וגם לנשימת אוויר. יצור זה היה עקרב אמיתי, בשונה מהיצורים ששלטו בתקופתו וכונו עקרבי מים. העקרב היה צייד שכנראה צד ממארב וניזון ממגוון חסרי חוליות כמו תולעים ופרוקי-רגליים אחרים וגיוון גם בדגים קדומים. עקרב זה הופיע בסדרה ללכת עם מפלצות שם נראים כמה פרטים שטורפים דגי צפלספיס ועוד פרט נטרף על ידי פטריגוטוס. מדיה וקבצים בנושא ברונטוסקורפיו בוויקישיתוף ברונטוסקורפיו, באתר האנציקלופדיה של החיים (באנגלית) ברונטוסקורפיו, באתר GBIF (באנגלית)
הוויה

האם התכוונתם ל... הוויה (פילוסופיה) (אנ') – ראו גם ישות, קיום, מציאות דאזיין (Dasein (אנ')) – מושג בפילוסופיה הקיומית המתייחס לקיום שם הוויה – ראו יהוה הוויה (ארגון) – ארגון ישראלי ללא מטרות רווח שעורך טקסי חיים (חתונות, אבלות וכו') לפי פרשנות יהודית חילונית-פלורליסטית הוויה - כינוי ליקום
קמרוצרס

קמרוצרס (שם מדעי: Cameroceras; מילולית: "תא חלול קרני") הוא סוג של רכיכה נכחדת ענקית מתקופת האורדוביק עד לתקופת הסילור מלפני 470-425 מיליון שנה. הוא חי באזור של אמריקה הצפונית ומימי אירואסיה. יצור זה היה מגדולי הרכיכות בתקופתו לצד האנדוצרס. יצור זה היה עצום והגיע לאורך של 9 מטרים (30 רגל) או על פי מדידות אחרות לאורך 6 מטרים (20 רגל), בין הגדולות שברכיכות. בצורתו הוא דמה לנאוטילוס והכיל קונכייה עבה וארוכה שהגנה על האיברים הרכים שבתוכה. היה לו ראש גדול בקצה הקונכייה וזרועות חזקות שבאמצעותן הוא תפס טרף והרג אותו עם מקורו הקרני הארסי. היצור נע בתנועה סילונית חזקה. יצור זה היה הטורף הראשי של תקופתו, וטרף מגוון יצורים, כגון טרילוביטים, עקרבי מים וחולייתנים קטנים ממנו. ייתכן מאוד שהוא חיכה לטרף במארב או מתחת לחול ולא צד באופן אקטיבי, שכן קונכייתו הייתה מקשה עליו לתמרן. אפשרות נוספת היא שהוא סינן את טרפו בדומה לנאוטילוסים המודרניים. הוא נכחד בסוף תקופת הסילור יחד עם חסרי חוליות רבים. יצור זה מופיע בסדרה מפלצות ים שם הוא טורף מגלוגרפטוס. בנוסף הוא מופיע בסדרה ללכת עם מפלצות. הוא מופיע גם בסדרה "החיים על פני האדמה" מ-2023, שם הוא טורף טרילוביט. מדיה וקבצים בנושא קמרוצרס בוויקישיתוף קמרוצרס, באתר GBIF (באנגלית)
מ"ח קנייני תורה

מ"ח קנייני תורה הן ארבעים ושמונה דברים המוזכרים בפרק שישי ('קנין תורה') ממסכת אבות, שעל ידם יכול אדם להשתלם בלימוד התורה. ארבעים ושמונה קניינים אלו מנויים במשנה במסכת אבות: גְּדוֹלָה תּוֹרָה יוֹתֵר מִן הַכְּהוּנָּה וּמִן הַמַּלְכוּת, שֶׁהַמַּלְכוּת נִקְנֵית בִּשְׁלֹשִׁים מַעֲלוֹת, וְהַכְּהֻנָּה בְּעֶשְׂרִים וְאַרְבַּע, וְהַתּוֹרָה נִקְנֵית בְּאַרְבָּעִים וּשְׁמוֹנֶה דְבָרִים, וְאֵלוּ הֵן: בְּתַלְמוּד בִּשְׁמִיעַת הָאֹזֶן בַּעֲרִיכַת שְׂפָתָיִם בְּבִינַת הַלֵּב בְּאֵימָה בְּיִרְאָה בַּעֲנָוָה בְּשִׂמְחָה בְּטָהֳרָה בְּשִׁמּוּשׁ חֲכָמִים בְּדִקְדּוּק חֲבֵרִים בְּפִלְפּוּל הַתַּלְמִידִים בְּיִשּׁוּב בְּמִקְרָא בְּמִשְׁנָה בְּמִעוּט סְחוֹרָה בְּמִעוּט דֶּרֶךְ אֶרֶץ בְּמִעוּט תַּעֲנוּג בְּמִעוּט שֵׁנָה בְּמִעוּט שִׂיחָה בְּמִעוּט שְׂחוֹק בְּאֶרֶךְ אַפַּיִם בְּלֵב טוֹב בֶּאֱמוּנַת חֲכָמִים בְּקַבָּלַת הַיִּסּוֹרִין הַמַּכִּיר אֶת מְקוֹמוֹ וְהַשָּׂמֵחַ בְּחֶלְקוֹ, וְהָעוֹשֶׂה סְיָג לִדְברָיו, וְאֵינוֹ מַחֲזִיק טוֹבָה לְעַצְמוֹ אָהוּב אוֹהֵב אֶת הַמָּקוֹם אוֹהֵב אֶת הַבְּרִיּוֹת אוֹהֵב אֶת הַצְּדָקוֹת אוֹהֵב אֶת הַמֵּישָׁרִים אוֹהֵב אֶת הַתּוֹכָחוֹת וּמִתְרַחֵק מִן הַכָּבוֹד, וְלֹא מֵגִיס לִבּוֹ בְּתַלְמוּדוֹ וְאֵינוֹ שָׂמֵחַ בְּהוֹרָאָה נוֹשֵׂא בְעֹל עִם חֲבֵרוֹ וּמַכְרִיעוֹ לְכַף זְכוּת וּמַעֲמִידוֹ עַל הָאֱמֶת וּמַעֲמִידוֹ עַל הַשָּׁלוֹם וּמִתְיַשֵּׁב לִבּוֹ בְּתַלְמוּדוֹ שׁוֹאֵל וּמֵשִׁיב שׁוֹמֵעַ וּמוֹסִיף הַלּוֹמֵד עַל מְנָת לְלַמֵּד וְהַלּוֹמֵד עַל מְנָת לַעֲשׂוֹת הַמַּחְכִּים אֶת רַבּוֹ וְהַמְכַוֵּן אֶת שְׁמוּעָתו וְהָאוֹמֵר דָּבָר בְּשֵׁם אוֹמְרוֹ במהר"ל כתב שמ"ט ימי ספירת העומר שקודם מתן תורה, הם כנגד מ"ח קניינים שהתורה נקנית בהם. רבי אליהו אליעזר מישקובסקי כתב שמנהגו של רבי ישראל מסלנט היה ללמוד בכל יום מימי ספירת העומר את אחד מקנייני התורה השייכים לאותו היום, וביום המ"ט היו חוזרים על כל הקניינים. וכן מובא בשמו של רבי שמחה זיסל זיו, 'הסבא מקלם'. אף כיום יש שנוהגים בצורת לימוד זו, ללמוד בכל אחד מימי ספירת העומר את אחד מקניני התורה.[דרוש מקור] קלין, מנשה, ספר הקנינים, ‏ברוקלין תשסד, באתר היברובוקס רבי משה חאגיז, ספר משנת חכמים (דברים שהתורה נקנית בהם) מטמוני הראי"ה – ליקוט פסקאות מכלל ספרי הרב קוק על ארבעים ושמונה קנייני תורה. בעריכת הרב דביר אטרה, הוצאת ישיבת רמת גן, אדר התשפ"ג. סדרת מאמרים על מ"ח קנייני תורה על מ"ח הקניינים באתר ישיבת הר עציון מרדכי דוד פליגלמן, קונטרס קנייני תורה, באתר אוצר החכמה ארבעים ושמונה קנייני התורה וביאורם, הרב מאיר מונק, באתר אשובה יהודה השל לבנברג, אמרי חן - קניני התורה, באתר היברובוקס שיעורים על מ"ח קנייני תורה מפי הרב גור גלון פרק ו משנה ו ספר 'דרשות מהרל על התורה', עמ' כב. מובא בספר משנת אליהו. ספר חכמה ומוסר חלק א, תכז.
פטריגוטוס

פטריגוטוס (שם מדעי: Pterygotus; משמעות השם: "דג מכונף") הוא סוג של עקרב ימי מתקופות הסילור והדבון באמריקה הצפונית (קנדה וארצות הברית), אירופה (הממלכה המאוחדת, אסטוניה ונורווגיה) ואוקיאניה. יצור זה היה אחד הגדולים שבבני סדרה זו ובפרוקי הרגליים מעולם, אך היה קטן מהיקלופטרוס. יצור זה הגיע לאורך מרבי של 1.75 מטרים, אך אורכם של מינים רבים לא עלה על מטר אחד. יצור זה לא דמה לעקרב מודרני ולא היה לו זנב עוקצני, אך היו לו מצבטים גדולים בקצה ראשו, שבאמצעותם לכד את טרפו. היו לו עיניים גדולות וראש משוריין בקצה הגוף המוארך, ולצידיו היו שש רגליים ו"סנפירי שחייה" שנטו לאחור והזכירו סנפירי דגים. הזנב היה שטוח ועשוי לוחיות. הפטריגוטוס היה מסוגל לשוט במהירות במים וגם לצעוד או להתחפר על קרקעית הים. הפטריגוטוס נמנה עם טורפי העל של תקופת הסילור, וצד יצורים קטנים יותר שלכד בטפריו. ייתכן שטרף גם עקרבי מים אחרים. הפטריגוטוס הופיע בסדרה ללכת עם מפלצות שם הוא טורף ברונטוסקורפיו. בנוסף הוא הופיע במשחק פארק היורה 3: בניית פארק. מדיה וקבצים בנושא פטריגוטוס בוויקישיתוף פטריגוטוס, באתר האנציקלופדיה של החיים (באנגלית) פטריגוטוס, באתר GBIF (באנגלית)
הינרפטון

הינֶרפֶּטון (שם מדעי: Hynerpeton; מילולית: "יצור קריפטידי מתצורות היינר (אנ')") הוא סוג נכחד של דו-חיים מתור הדבון, שחי לפני 360 מיליון שנה. יצור זה היה שייך לסדרה הנכחדת איכתיוסטגאים, אשר הייתה קרובה לדו-חיים המודרניים אך גם בעלת מאפיינים של דגי ריאות. יצור זה הגיע לאורך 1.5 מ', ודמה בצורתו לסלמנדרה גדולה בעלת זנב מפרשי ולסת גדולה ללא שיניים. הרגליים היו קטנות אך היו מיועדות לתנועה על היבשה. הוא נשם אוויר בעזרת ריאות, אולם מבנה העור שלו דרש לחות קבועה, כך שהוא נמצא על החופים רק בלילה או לפרקי זמן קצרים מאוד ושאר הזמן היה במים. הוא הטיל את ביציו במים, כמו רוב הדו-חיים. יצור זה היה שחיין טוב בזכות זנבו החזק, והוא צד יצורים קטנים יותר מתחת למים בבליעתם. הזכרים ניהלו קרבות על היבשה באמצעות דחיפות הדדיות. מהיצור נמצאו מספר עצמות כתפיים בפנסילבניה שבארצות הברית. ההינרפטון מופיע בסדרת הטלוויזיה "ללכת עם מפלצות" בפרק הראשון. הוא מוצג שם כיצור אמפיבי שהסתובב במים מלאי סכנות מצד דגים טורפים. מדיה וקבצים בנושא הינרפטון בוויקישיתוף הינרפטון, באתר האנציקלופדיה של החיים (באנגלית) הינרפטון, באתר GBIF (באנגלית)
הינרייה

הינרייה (שם מדעי: Hyneria) הוא סוג דג נכחד ממחלקת בעלי סנפירים בשרניים שחי בתקופת הדבון לפני 375 מיליון שנה. הדג קרוי על שם הכפר "היינר" שבפנסילבניה, שם נמצא לראשונה. יצור זה היה הגדול ביותר מבני מחלקתו. אורכו הגיע ל-3–4 מטרים כשחוקרים אחרים מעריכים שהוא הגיע לאורך 2.5 מטרים והוא שקל עד 2 טונות. הדג היה בעל סנפירים גדולים ובשרניים שהיו מותאמים לתנועה מגושמת ביבשה. הדג היה בעל לסת תחתונה כבדה ומלאת שיניים וגופו כוסה קשקשים. דג זה יכל לנשום אוויר לפרק זמן קצר באמצעות בלון חמצן שהיה בתוך גופו והיה "ריאה" פרימיטיבית. בשל גודלו ומבנה לסתותיו הוא היה טורף חזק שטרף יצורי מים קטנים יותר וייתכן שאף עלה ליבשה לפרקי זמן קצרים. ההינרייה מוצג בסדרה ללכת עם מפלצות בפרק הראשון, כאשר תוקף זוג הינרפטונים, גורר את עצמו על הקרקע בעזרת סנפיריו וכך תופס אחד מהם. בנוסף הוא מופיע במשחק עולם היורה: המשחק. מדיה וקבצים בנושא הינרייה בוויקישיתוף הינרייה, באתר GBIF (באנגלית)
מחנה הריכוז דניצה

 מחנה הריכוז דניצה היה מחנה הריכוז הראשון שהוקם בקרואטיה במהלך מלחמת העולם השנייה. המחנה נוסד ב-15 או ב-20 באפריל 1941 ושכן במפעל נטוש לדשנים כימיים בשם "דניצה" ליד העיירה קופריבניצה.  מפקד המחנה היה מרטין נמץ, פעיל אוסטשה ותיק, אשר חזר מגלות. נמץ וילדיו נהגו להתעלל בעצירי המחנה ובמיוחד נהגו לרמוס אסירים תחת פרסות סוס דוהר. מחנה דניצה היה מחנה מעבר למחנות אחרים, אך עם זאת, הייתה בו תמותה גדולה של עצירים בעקבות תת תזונה, תנאים סניטריים ירודים, התעללות והוצאות להורג. בליל ה-23 ביוני 1941 הובאו אסירים יהודים למחנה. ב-8 ביולי 1941 הם נשלחו להשמדה בידובנו. מאז חורף 1941 הופסקה הבאת יהודים למחנה. מדיה וקבצים בנושא מחנה הריכוז דניצה בוויקישיתוף ההתייחסות לאזור דניצה - מוזיאון של העיר Koprivnice JUSP Jasenovac - CAMPS IN THE INDEPENDENT STATE OF CROATIA, www.jusp-jasenovac.hr Days of Remembrance, April 7-14, 1991: Fifty Years Ago : from Terror to Systematic Murder : Planning Guide, U.S. Holocaust Memorial Council, 1990. (באנגלית) vojska.net ערך זה הוא קצרמר בנושא השואה ובנושא קרואטיה. אתם מוזמנים לתרום לוויקיפדיה ולהרחיב אותו.
סטטקנטוס

סטטקנטוס (שם מדעי: Stethacanthus; מילולית: "חזה קוצני", על שם סנפיר הגב הגבוה שמעל חזהו) הוא סוג של דג סחוס נכחד מסדרת הסימורידה, שחי בעידן הפלאוזואיקון במימי אסיה, אירופה ואמריקה הצפונית לפני 382-323 מיליון שנה. דג זה הגיע לאורך של 70 ס"מ והיה מאופיין בסנפיר גבי גדול ודמוי סדן גדול שהיה מסנפיר גבם ועד לאחורי ראשם. בקצה הסנפיר היו קוצנים קטנים והיו כאלה גם על הראש. תפקידם לא ברור אך ייתכן שהם עזרו להיאחז ביצורים אחרים או לעזור להזדווגות ואולי גם הרתיעו טורפים. הוא היה בעל סנפירי גפיים קצרים ומאחוריהם היו 2 קוצים אחוריים קצרים. עקב סנפיר הגב הגדול שלו הוא התקשה לנוע במהירות אחרי טרף וייתכן שחיפש טרף קרוב לקרקעית. הוא ניזון מדגים אחרים, דגי סחוס קטנים יותר וחסרי חוליות ימיים. דג זה מופיע בסדרה "ללכת עם מפלצות" בפרק הראשון, שם הוא חי בנהרות ורודף אחרי היינרפטון (שלמעשה היה גדול ממנו בהרבה), אך נטרף על ידי הדג הענקי הינרייה. הוא מופיע גם בסדרה "מפלצות ים" של נייג'ל מארוון, שם הוא נמשך לפיתיון של נייג'ל אך בורח בגלל דנקליאוסטיוס ענקי. בנוסף הוא מופיע בסדרה פלאווורלד. פלקטוס מדיה וקבצים בנושא סטטקנטוס בוויקישיתוף סטטקנטוס, באתר האנציקלופדיה של החיים (באנגלית) סטטקנטוס, באתר GBIF (באנגלית)
פטרולקוזאורוס

פטרולקוזאורוס (שם מדעי: Petrolacosaurus) הוא סוג חולייתן קדום מקבוצת הדיאפסידה שהיה מראשוני הזוחלים האמיתיים. הוא חי לפני 302 מיליון שנה. יצור קטן זה הגיע לאורך 40 ס"מ והיה דומה ללטאה. הוא הכיל גולגולת צרה בעלת שיניים פרימיטיביות לאורך הקצה וכמה שיניים חזקת מאחורי הלסת. היצור נע על ארבע ויכל לנוע מהר בעת הצורך. הוא הטיל ביצים מכוסות קילפה קשה. היצור חי ביערות הקדומים של הקרבון בו צמחו שרכים ענקיים והיו חרקים גדולים כמו שפירית הענק. הוא צד חרקים קטנים יותר בזריזות. המאובן הראשון של היצור נמצא בגרנט, קנזס ב-1932 על ידי משלחת של מוזיאון אוניברסיטת קנזס. זוחל זה מופיע בסדרה ללכת עם מפלצות שם נראים מספר פרטים צעירים שנטרפים על ידי מסוטליים ענקיים ושפיריות ענק. מדיה וקבצים בנושא פטרולקוזאורוס בוויקישיתוף פטרולקוזאורוס, באתר GBIF (באנגלית)
התזמורת הסימפונית של לונדון

התזמורת הסימפונית של לונדון (באנגלית: London Symphony Orchestra) היא אחת התזמורות הגדולות והחשובות בממלכה המאוחדת. מאז 1982 מקום מושבה הקבוע הוא באולם ברביקן שנמצא במרכז האמנויות ברביקן בלונדון. התזמורת נוסדה בשנת 1904 כארגון עצמאי בניהול כספים שיתופי, התזמורת הראשונה מסוג זה באנגליה. הופעתה הראשונה הייתה בקונצרט ב-9 בינואר של אותה שנה, בניצוח הנס ריכטר. הוא נשאר המנצח הראשי עד 1911, כשאדוארד אלגר החליף אותו למשך שנה. בשנים מאוחרות יותר, היו בין מנצחיה הראשיים פייר מונטה, אישטוון קרטס, אנדרה פרווין וקלאודיו אבאדו. המנצח האמריקאי מייקל טילסון תומאס נטל את מקומו, ובשנת 1995 החליף אותו סר קולין דייוויס, וטילסון תומאס היה למנצח אורח ראשי. ב-1 בינואר 2007 פרש סר קולין מתפקיד המנצח הראשי וקיבל עליו את תפקיד נשיא התזמורת. ואלרי גרגייב החליף אותו בתפקיד המנצח הראשי וכיהן שם עד שנת 2017. אחרי גרגייב כיהן סיימון ראטל בתפקיד המנצח הראשי וכיום הוא מנצח אמריטוס של התזמורת. התזמורת הודיעה כי המנצח אנטוניו פאפאנו מונה למנצחה הראשי החל מעונת 2024–2025. התזמורת הסימפונית של לונדון הייתה לתזמורת הבריטית הראשונה שניגנה מעבר לים, בפריז בשנת 1906. התזמורת הייתה אמורה להפליג על הטיטניק לקונצרט בניו יורק ב-12 באפריל, אך נאלצה לשנות את המועד ברגע האחרון. היא גם הייתה הראשונה לנגן בארצות הברית, בשנת 1912, ובשנת 1973 הייתה הראשונה שהוזמנה לקחת חלק בפסטיבל זלצבורג. היא ממשיכה לצאת למסעות ברחבי העולם. זה שנים נחשבת הסימפונית של לונדון למוחצנת ביותר בתזמורות לונדון. בנגינתה יש מידה רבה של רוח נעורים מרוממת, הניכרת בביצוע יצירותיהם של מלחינים כמו ברליוז ופרוקופייב. לעיתים קרובות הופיעו בתזמורת נגנים בעלי שם עולמי כסולנים בכלי הנשיפה, כמו ג'יימס גולוויי (חליל צד), ז'רווז דה פייה (קלרינט) ובארי טאקוול (קרן יער). כרוב ההרכבים, התזמורת מוכשרת לשנות את צלילה ולהפיק גוני צליל שונים מאוד תחת שרביטיהם של מנצחים, הרחוקים ונבדלים מאוד זה מזה כמו לאופולד סטוקובסקי (שעמו ערכה סדרה של הקלטות), בולט, הורנשטיין, שולטי, פרווין, סל, אבאדו, ברנשטיין וברבירולי, ומעבר להם קרל בהם, שפיתח קשר קרוב עם התזמורת בשלהי חייו. אנטוניו פאפאנו (2024 - ממשיך) סיימון ראטל (2017 - 2023) ואלרי גרגייב (2007 - 2017) קולין דייוויס (1995 - 2006) מייקל טילסון תומאס (1987 - 1995) קלאודיו אבאדו (1979 - 1987) אנדרה פרווין (1968 - 1979) אישטוון קרטס (1965 - 1968) פייר מונטה (1960 - 1964) יוזף קריפס (1951 - 1954) המילטון הארטי (1932 - 1935) וילם מנגלברג (1930 - 1931) אלברט קואוטס (1919 -1922) תומאס ביצ'ם (1915 - 1917) ארתור ניקיש (1912 - 1914) אדוארד אלגר (1911 - 1912) הנס ריכטר (1904 - 1911) מדיה וקבצים בנושא התזמורת הסימפונית של לונדון בוויקישיתוף אתר האינטרנט הרשמי של התזמורת הסימפונית של לונדון (באנגלית) התזמורת הסימפונית של לונדון, ברשת החברתית פייסבוק התזמורת הסימפונית של לונדון, ברשת החברתית אקס (טוויטר) התזמורת הסימפונית של לונדון, ברשת החברתית אינסטגרם התזמורת הסימפונית של לונדון, סרטונים בערוץ היוטיוב התזמורת הסימפונית של לונדון, במסד הנתונים הקולנועיים IMDb (באנגלית) התזמורת הסימפונית של לונדון, באתר אפל מיוזיק (באנגלית) התזמורת הסימפונית של לונדון, באתר ספוטיפיי התזמורת הסימפונית של לונדון, באתר AllMusic (באנגלית) התזמורת הסימפונית של לונדון, באתר MusicBrainz (באנגלית) התזמורת הסימפונית של לונדון, באתר Discogs (באנגלית) התזמורת הסימפונית של לונדון, באתר Songkick (באנגלית) התזמורת הסימפונית של לונדון, באתר בילבורד (באנגלית)
פרוטרוגירינוס

פרוטרוגירינוס (שם מדעי: Proterogyrinus; משמעות השם: "ראשן קדום") הוא סוג של יצור נכחד אשר חי בתקופת הקרבון, לפני 323–331 מיליון שנה. הפרוטרוגירינוס היה דו-חי גדול הקרוב לאירופס, שאורכו הגיע לשני מטרים וחצי. הוא היה בעל מראה דמוי-זוחל אך עורו היה חלק כמו רוב הדו-חיים. היו לו לסתות גדולות וגפיים בעלי קרומי שחייה והוא היה טורף שחי על היבשה אך גם שחה במים מתוקים. הוא היה, ככל הנראה, מהטורפים הגדולים של תקופתו ואכל יצורים קטנים יותר, לרבות דגים, חרקים גדולים, כגון שפירית הענק, וחסרי חוליות נוספים וכן זוחלים ודו-חיים קדומים. מאובניו של היצור נמצאו בווירג'יניה המערבית ובסקוטלנד. הפרוטרוגירינוס מופיע בסדרה "ללכת עם מפלצות" שם הוא טורף ארתרופלאורה ופרטים נוספים טורפים שפיריות ענק. הפרוטרוגירינוס מופיע במשחק "עולם היורה: המשחק". מדיה וקבצים בנושא פרוטרוגירינוס בוויקישיתוף פרוטרוגירינוס, באתר GBIF (באנגלית)
פריונוסוכוס

פריונוסוכוס (שם מדעי: Prionosuchus; מילולית: "תניו סיירה") הוא סוג נכחד של דו-חיים מסדרת הטמנוספונדילים שהיה הגדול שבדו-חיים מעולם. מאובניו נמצאו בצפון ברזיל באזורים סלעיים ובלגונות. אורכו של היצור דמוי-התנין הגיע ל-9 מטרים. אורך הגולגולת הגיע ל-50 ס"מ וייתכן שאף 1.6 מטר ומראה מזכיר את גולגולת הגביאל ההודי שהייתה בעלת שיניים חדות רבות. ליצורים היו רגליים קצרות, זנב ארוך שהותאם לתנועה מימית. יצור זה הטיל ביצים בתוך המים ולא עלה ליבשה. הפריונוסוכוס היה טורף שחי במים אך גם עלה ליבשה וחיכה לטרפו במארב ואז חטף אותו עם שיניו החדות. הוא ניזון מדגים שונים כמו דגי ריאות, דו-חיים אחרים וחסרי חוליות. זוחל זה הופיע במשחק עולם היורה: המשחק. מדיה וקבצים בנושא פריונוסוכוס בוויקישיתוף פריונוסוכוס, באתר GBIF (באנגלית)
סיימוריה

סיימוריה (שם מדעי: Seymouria) הוא סוג של יצור נכחד ממחלקת הדו-חיים שהיה קרוב לזוחלים. הסיימוריה חי בתקופת הפרם, לפני 270–280 מיליון שנה, באירופה ואמריקה הצפונית. היה זה יצור קטן באורך 60 ס"מ ובעל תכונות של זוחל יותר מאשר דו-חיים. הוא התפתח לחיות על היבשה מבלי לחזור למים והיה בעל עור יבש, רגליים ארוכות המותאמות למהירות והרגלי חסכוניים במים. היה לו לסת גדולה עם שיניים וזנב קצר. גולגולתו הייתה עבה כדי לעזור לזכרים להילחם איתה. למרות דמיונו לזוחל הנקבות היו צריכות לחזור להטיל ביצים במים. הראשנים ניזונו מיצורי מים כמו תולעים וחרקים ולאט לאט החלו לפתח גפיים חזקות ועור יבש ועברו ליבשה. הסיימוריה היה טורף קטן שניזון מחרקים, דו-חיים קטנים יותר וזוחלים קטנים וייתכן שהוא אכל ביצי זוחלים אחרים. הסיימוריה מוצג בסדרה "ללכת עם מפלצות", כאשר הוא מנסה לשדוד ביצי דימטרודון, אך לבסוף נטרף על ידו. מדיה וקבצים בנושא סיימוריה בוויקישיתוף סיימוריה, באתר GBIF (באנגלית) סיימוריה, באתר אנציקלופדיה בריטניקה (באנגלית)
לאיוש שטיינר (שחמטאי)

לאיוש שטיינר (בהונגרית: Steiner Lajos;‏ 14 ביוני 1903, אוראדיה – 22 באפריל 1975, סידני) היה שחמטאי יהודי-הונגרי-אוסטרלי, אחיו של אנדרה שטיינר ובן דוד של הרמן שטיינר. לאיוש שטיינר למד הנדסת מכונות בבודפשט ובגרמניה. במהלך שנות ה-20 ושנות ה-30 של המאה ה-20 הוא השתתף בתחרויות שחמט רבות. בשנת 1931 הוא זכה באליפות הונגריה. באותה שנה הוא סיים במקומות 5–6 תחרות בברלין שזכה בה בן דודו הרמן שטיינר. בשנת 1934 הוא חלק מקומות 1–2 עם וסיה פירץ במריבור וב-1935 מקומות 1–2 עם אריך אליסקסיס בווינה. ב-1936 הוא ניצח באליפות הונגריה ביחד עם מיגל ניידורף. בשנת 1939 שטיינר עבר לאוסטרליה. הוא ניצח באליפות אוסטרליה בשנים 1945, 1947, 1953 ו-1959. לאחר סיום מלחמת העולם השנייה שטיינר חזר להשתתף בתחרויות באירופה. בשנת 1948 הוא סיים במקום ה-19 בתחרות בינאזורית (חלק של תהליך העפלה לקרב על אליפות העולם). בשנת 1950 הוענק לו תואר אמן בינלאומי. בין השנים 1931 ל-1936 השתתף לאיוש שטיינר ב-3 אולימפיאדות שחמט: לאיוש שטיינר, באתר צ'סגיימס (באנגלית) קורות חיים (באנגלית) Steiner, Lajos - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
ג'ואנה ונדרהם

ג'ואנה ונדרהם (באנגלית: Joanna Vanderham; נולדה ב-18 באוקטובר 1991, פרת') היא שחקנית סקוטית. ג'ואנה ונדרהם נולדה בפרת' שבסקוטלנד. אביה טום הוא איש עסקים, ואמה ג'יל היא פרופסור בתחום מחקר לב וכלי הדם בבית החולים ניינוולס בדנדי. הוריה התגרשו כשהייתה ילדה. היא גדלה בסקון ובדנדי. ונדרהם למדה בבית הספר "Robert Douglas Memorial School" בסקון, ובבית הספר התיכון של דנדי. אחר כך למדה משחק באקדמיה המלכותית הוולשית למוזיקה ודרמה בקארדיף. ונדרהם שיחקה בתפקיד קאתי במיני-סדרה "The Runaway" של Sky TV שעלתה לשידור ב-31 במרץ 2011, עיבוד לרומן מאת מרטינה קול. היא שיחקה בתפקיד הראשי בדמות דניז לווט בשתי העונות של סדרת הטלוויזיה של ה-BBC "גן עדן לנשים". את הסדרה כתב ביל גלאגר והיא מבוססת באופן חופשי על הרומן "גן עדן לאישה" מאת אמיל זולא. שידור העונה השנייה החלו באוקטובר 2013 ב-BBC, ואחריה לא הוזמנה עונה נוספת. עוד הופיעה ונדרהם בסרט "בעיניים של מייזי" יחד עם אלכסנדר סקארסגארד וג'וליאן מור, ובתפקיד פמלה בדרמה "Dancing on the Edge" בבימויו של סטיבן פוליאקוף. ב-2015 הופיעה ונדרהם בתפקיד קתרין "קיטי" מקוויטי בסדרת הדרמה התקופתית "Banished" בערוץ BBC Two, ובתפקיד מריאן מודסלי בסרט הטלוויזיה של ערוץ BBC One "המקשר". ב-2016 קיבלה ונדרהם ציון לשבח במסגרת חלוקת פרסי איאן צ'ארלסון על הופעתה בתפקיד המלכה אן במחזה "ריצ'רד השלישי" בתיאטרון אלמיידה. מדיה וקבצים בנושא ג'ואנה ונדרהם בוויקישיתוף ג'ואנה ונדרהם, ברשת החברתית אקס (טוויטר) ג'ואנה ונדרהם, ברשת החברתית אינסטגרם ג'ואנה ונדרהם, במסד הנתונים הקולנועיים IMDb (באנגלית) Rising Scots star Joanna Vanderham on Banished, heraldscotland.com, access date 29 Juni 2016 McGinty, Stephen (4 בפברואר 2013). "Interview: Joanna Vanderham on nudity in Dancing On The Edge and 'fake drunk acting'". The Scotsman. נבדק ב-5 במרץ 2015. {{cite news}}: (עזרה) Mainwaring, Rachel (20 במרץ 2011). "Joanna Vanderham lands role in Sky One's The Runaway - Showbiz - Lifestyle". WalesOnline. נבדק ב-9 במאי 2012. {{cite web}}: (עזרה) Banished: About Joanna Vanderham, bbc.co.uk, access date 28 Juni 2016 Vicki Power, ‏Joanna Vanderham interview for Dancing on the Edge, The Telegraph, 4 February 2013 "The Runaway: Joanna Vanderham Biography - Sky1 HD". Sky1.sky.com. נבדק ב-9 במאי 2012. {{cite web}}: (עזרה) "The Runaway by Martina Cole coming to the small screen". Dangerouslady.co.uk. אורכב מ-המקור ב-11 במרץ 2012. נבדק ב-9 במאי 2012. {{cite web}}: (עזרה) "BBC Two - Banished - Katherine McVitie". BBC. נבדק ב-22 באוגוסט 2015. {{cite web}}: (עזרה) Chris Hastings (22 באוגוסט 2015). "From banished convict to femme fatale in legendary Julie Christie role, it's...Joanna, the Glow Between". The Daily Mail. {{cite news}}: (עזרה) now, Georgia. "Paapa Essiedu wins 2016 Ian Charleson award". The Stage. 6 June 2017. "Ian Charleson Awards 2016". WestEndTheatre.com. 6 June 2017.
ולדימיר ווקוביץ'

ולדימיר ווקוביץ' (בקרואטית: Vladimir Vuković;‏ 26 באוגוסט 1898, זאגרב – 18 בנובמבר 1975, זאגרב) היה שחמטאי יהודי-יוגוסלבי-קרואטי, עיתונאי ומחבר ספרי שחמט. במהלך שנות ה-20 של המאה ה-20 הוא השתתף בתחרויות שחמט רבות. בשנת 1921 בווינה הוא חילק מקומות 4–7. באותה שנה הוא ניצח בתחרות נוספת בווינה. בשנת 1924 באליפות הונגריה הוא חילק מקומות 4–5. לאחר מלחמת העולם השנייה הוא היה עורך ירחון שחמט ונבחר לסגן נשיא של איגוד השחמט היוגוסלבי. בשנת 1963 וויקוביץ' פרסם ספר בנושא המתקפה בשחמט – The Art of Attack in Chess (Oxford-London 1963) ובשנת 1968 ספר נוסף – The Chess Sacrifice. בשנת 1950 הוענק לו תואר אמן בינלאומי. בשנת 1927 השתתף ולדימיר ווקוביץ' באולימפיאדת שחמט הראשונה: ולדימיר ווקוביץ', באתר צ'סגיימס (באנגלית) Vuković, Vladimir - Men's Chess Olympiads, באתר אולימפבייס (באנגלית) (הקישור אינו פעיל, 11 במאי 2024) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
עדנה פורביאנס

עדנה פורביאנס (באנגלית: Edna Purviance;‏ 21 באוקטובר 1895 – 13 בינואר 1958) הייתה שחקנית אמריקנית בעידן הסרט האילם. היא גילמה את התפקיד הראשי ברבים מסרטיו המוקדמים של צ'ארלי צ'פלין, ובמשך 8 שנים שיחקה לצידו ביותר מ-30 סרטים. בשנת 1915 עבדה פורביאנס כמזכירה בסן פרנסיסקו, בזמן שהשחקן והבמאי צ'ארלי צ'פלין עבד על סרטו השני עם חברת ההפקות Essanay, צ'פלין חיפש שחקנית ראשית לסרטו "A Night Out". אחד משותפיו הבחין בפורביאנס בבית קפה בסן פרנסיסקו וחשב שתתאים לתפקיד. צ'פלין נפגש איתה, ולמרות שחשש תחילה שהיא עשויה להיות רצינית מדי לתפקיד קומי, העניק לה את התפקיד. צ'פלין ופורביאנס ניהלו קשר רומנטי כאשר שיחקו בסרטים של צ'פלין בשנים 1915 עד 1917. פורביאנס הופיעה ב-33 הפקות של צ'פלין, ובכלל זה בקלאסיקה הנער משנת 1921. הסרט האחרון שלה איתו, A Woman of Paris, היה גם הראשון שבו שיחקה בתפקיד הראשי. הסרט לא זכה להצלחה ושם קץ לקריירה של פורביאנס. היא שיחקה אחר כך בשני סרטים נוספים: The Sea Gull, הידוע גם בשם A Woman of the Sea (סרט שצ'פלין מעולם לא התיר להציג) ו-Éducation de Prince, סרט צרפתי שהוקרן ב-1927, זמן קצר לפני שפורביאנס פרשה מהמשחק. למרות שהייתה בקשר רומנטי עם צ'פלין במשך כמה שנים, בסופו של דבר נישאה פורביאנס ב-1938 לג'ון סקוויר, טייס בחברת פאן-אמריקן איירליינס. הם נשארו נשואים עד מותו ב-1945. ב-13 בינואר 1958 מתה פורביאנס מסרטן הגרון בבית חולים בהוליווד. היא נקברה ב- Grand View Memorial Park Cemetery בגלנדייל, קליפורניה. מדיה וקבצים בנושא עדנה פורביאנס בוויקישיתוף עדנה פורביאנס, במסד הנתונים הקולנועיים IMDb (באנגלית) עדנה פורביאנס, באתר AllMovie (באנגלית) עדנה פורביאנס, במסד הנתונים הקולנועיים KinoPoisk (ברוסית) עדנה פורביאנס, באתר "Find a Grave" (באנגלית) עדנה פורביאנס, באתר אנציקלופדיה בריטניקה (באנגלית) This is not the way Purviance met Chaplin, according to Gerith von Ulm's Charlie Chaplin – King of Tragedy, pp. 90–91. "Edna Purviance". The Montreal Gazette. 16 בינואר 1958. p. 35. נבדק ב-21 ביולי 2014. {{cite news}}: (עזרה) Ellenberger, Allan R. (2001). Celebrities in Los Angeles Cemeteries: A Directory. McFarland & Company Incorporated Pub. p. 104. ISBN 0-7864-0983-5.